ms en id en en en en en id en en en en id pl en en en id ms ms id en en ie zh en ms ms ms ms ms ie id id es en es es de en id es en ms ms id ms en en en id zh en en id en id en ms en id id id id id id id id en en en en en en id id en id en en en en en en en en en en en es en en en en en
[VIDEO] Malaysia Serah Lapan Anggota Abu Sayyaf Diserah Kepada Pasukan Keselamatan Filipina Hari Ini - Defence Security Asia
Pesuruhjaya Polis Sabah Datuk Hazani Ghazali berkata penyerahan itu dilakukan di perairan sempadan Malaysia-Filipina oleh Jabatan Imigresen Malaysia yang diwakili Ketua Penguatkuasa Imigresen Sandakan Muhammad Isa Hasley kepada Western Mindanao Command dan Joint Task Force Sulu diwakili Brig Jen Arturo G Rojas.
By admin Last updated May 28, 2021
(DEFENCE SECURITY ASIA) — Lapan anggota kumpulan Abu Sayyaf yang ditahan pasukan keselamatan Malaysia di Beaufort, Sabah pada 8 Mei lepas telah diserahkan kepada pasukan keselamatan Filipina hari ini.
“Penyerahan ini dilakukan pada 8.30 pagi tadi menggunakan kuasa di bawah Seksyen 32 (1) Akta Imigresen, kita keluarkan mereka dari Malaysia…seorang daripada mereka yang diserahkan itu adalah ‘sub-leader’ dalam Abu Sayyaf yang dikehendaki oleh pasukan keselamatan Filipina.
“Hasil siasatan juga mendapati seorang daripada mereka mengaku terlibat dalam beberapa siri penculikan di perairan Zon Selamat Timur Sabah (ESSZone),” katanya Hazani di Sandakan hari ini. Beliau turut menghadiri penyerah pengganas itu bersama-sama Komander ESSCOM DCP Datuk Ahmad Fuad Othman.
Datuk Bandar Turtle Island Haji Faisal Jamalullail turut hadir pada penyerahan itu,
Admin tidak pasti mengapa pihak berkuasa kita serahkan anggota Abu Sayyaf ini ke Filipina dan tidak mendakwa mereka mengikut undang-undang negara kita. Mungkin ada media yang boleh tanya sebab disebalik penyerahan balik anggota pengganas itu ke Filipina.
Kelapan-lapan anggota Abu Sayyaf yang diserahkan kepada pasukan keselamatan Filipina hari ini adalah-
Pada 8 Mei lepas, polis bersama pasukan Kawasan Keselamatan Khas Pantai Timur Sabah (ESSCom) menahan lapan ahli kumpulan Abu Sayyaf itu dalam operasi khas pada 3 pagi di kawasan paya bakau di Taman Sri Arjuna, Beaufort.
Dalam pada itu, Hazani berkata pasukan keselamatan akan meningkatkan kawalan keselamatan dan risikan di negeri ini bagi mengesan jika masih terdapat saki-baki ahli kumpulan pengganas Abu Sayyaf itu yang berbaiah dengan militan Daesh.
“Usaha mengesan kita teruskan kerana kita takut masih ada saki-baki (pengganas) yang menjadikan Sabah sebagai tempat persembunyian dan menyampaikan dakyah kepada penduduk tempatan dan rakan senegara atau kepada pendatang haram lain,” katanya.
Hazani berkata sejak 2014 hingga kini, pasukan keselamatan telah menahan 83 ahli kumpulan pengganas di Sabah.
— DEFENCE SECURITY ASIA
admin 2212 posts 0 comments
Kapal Russia, “Kareliya” (SSV-535) “Mengintip” Di Luar Pantai Pulau Hawaii
Amerika Syarikat Kerah Lebih Banyak Kapal “Littoral Combat Ship” (LCS) Ke Indo-Pasifik
You might also like More from author
Sepanjang 50 Tahun Beroperasi, Pesawat F-15 Tembak Jatuh 103 “Musuh”
Benarkah F-22 Raptor “Ditembak Jatuh” Dlm Latihan Di UAE 2009?
“Detailed Design” Kapal LCS TLDM Siap 94 Peratus, Baki 6 Peratus Libat…
Krisis Tenaga Buatkan Jerman Kembali “Mesra” Dengan Arab Saudi, UAE
Find Us On Facebook
Sepanjang 50 Tahun Beroperasi, Pesawat F-15 Tembak Jatuh 103 “Musuh”
Benarkah F-22 Raptor “Ditembak Jatuh” Dlm Latihan Di UAE 2009?
“Detailed Design” Kapal LCS TLDM Siap 94 Peratus, Baki 6 Peratus Libat “Non-Critical”
Krisis Tenaga Buatkan Jerman Kembali “Mesra” Dengan Arab Saudi, UAE
© 2022 - Defence Security Asia. All Rights Reserved.
You cannot print contents of this website.
Welcome, Login to your account.
Forget password? Remember me
A password will be e-mailed to you.